kardosdrur/scandi-wiki huggingface dataset:
Artem Milevskij

Artem Volodimirovitj Milevskij (på ukrainsk: Артем Володимирович Мілевський ; på hviderussisk: Арцём Уладзіміравіч Мілеўскі  ) (født 12. januar 1985 i Minsk, Sovjetunionen) er en ukrainsk fodboldspiller af hviderussisk oprindelse, der i 2019 og 2020 spillede som angriber hos Dinamo Brest i Hviderusland. Han har tidligere spillet 11 år hos Dynamo Kyiv i hjemlandet. Han vandt fire ukrainske mesterskaber med klubben. I 2021 spiller han for den ukrainske klub "Minaj".

Milevskij er to gange, i 2008 og 2009, blevet kåret til Årets fodboldspiller i Ukraine.

Landshold 
Milevskij har (pr. april 2018) spillet 50 kampe og scoret otte mål for Ukraines landshold. Han blev udtaget til landets trup til VM i 2006 i Tyskland, og opnåede her den 19. juni sin landskampsdebut i et opgør mod Saudi-Arabien.

Referencer

Eksterne henvisninger 

Fodboldspillere fra Ukraine
Fodboldspillere fra Dynamo Kyiv
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2012
Lida

Lida (, ; ) er en by i Hrodna voblast i Hviderusland. Byen ligger 150 km vest for Minsk og har (2014) indbyggere. Lida er en industriby, der producerer landbrugsmaskiner, elektriske apparater og næringsmidler. Byen blev grundlagt som en fæstning i 1300-tallet, og voksede derefter til en by. Lida var russisk fra 1795 til 1919, tilhørte Polen fra 1919 til 1945 og Sovjetunionen fra 1945 til 1991.

Eksterne henvisninger 

 Officiel hjemmeside 

Byer i Hrodna voblast
Artem Kravets

Artem Anatoliovitj Kravets () (født 3. juni 1989 i Dniprodjersjinsk, Sovjetunionen) er en ukrainsk fodboldspiller, der spiller som angriber hos Kayserispor i Tyrkiet. Han har tidligere spillet mange år hos Dynamo Kyiv i hjemlandet.
Kravets vandt med klubben det ukrainske mesterskab i 2009.

Landshold 
Kravets har (pr. april 2018) spillet 20 kampe for Ukraines landshold. Han har desuden spillet adskillige kampe for landets forskellige ungdomshold.

Referencer

Eksterne henvisninger 

Fodboldspillere fra Ukraine
Fodboldspillere fra Dynamo Kyiv
Fodboldspillere fra VfB Stuttgart
Townsville

Townsville er en by på nordøstkysten af Australien i staten Queensland. Byen blev grundlagt i 1864, og er Australias trettende største med sine 165.059 indbyggere (juni 2005).

Økonomien består for det meste af eksport af rejer, kød og sukker. Men byen har også et skibsværft og et jernbaneværksted samt et kobberraffinaderi ejet af Mount Isa Mines i Mount Isa, Qld.

Referencer 

Byer i Queensland
Rockhampton

Rockhamtpton er en by i Queensland, Australien. Byen har ca. 75.000 indbyggere og ligger 600 kilometer nord for Brisbane. Byen ligger ved floden Fitzroy. 

Oversvømmelserne i Australien 2010-11 satte hovedvejene og lufthavnen under vand. Fitzroy-elven som løber igennem Rockhampton, havde den 5. januar 2010 en vandstand på 9,4 meter over det normale.

Kilder 

Byer i Queensland
Toowoomba

Toowoomba (også kendt som Havebyen), er med sine 119.133 indbyggere (2005), den næststørste indlandsby i Australien, og den 15-største i landet. Toowoomba ligger i staten Queensland, 132 km vest for delstatshovedstaden Brisbane.
Byen bliver kaldt Havebyen på grund af Australian Carnival of Flowers, som arrangeres i september hvert år.

Byer i Queensland
Vindblæs Sogn

Vindblæs Sogn er navnet på flere sogne:
 Vindblæs Sogn (Mariagerfjord Kommune) – var et sogn i Mariagerfjord Kommune
 Vindblæs Sogn (Vesthimmerlands Kommune) – et sogn i Vesthimmerlands Kommune
Vinça

Vinça () er en by og kommune i departementet Pyrénées-Orientales i Sydfrankrig.

Vinça var indtil 2015 hovedby i et kanton af samme navn.

Geografi 
Vinça ligger ved floden Têt i landskabet Conflent. Mod vest ligger Marquixanes (5 km) og mod øst Rodès (5 km) og Bouleternère (6 km). Nærmeste større byer er mod vest Prades (11 km) og mod øst Perpignan (35 km).

Tæt på byen er der bygget en dæmning over Têt, som har skabt en 5 km lang kunstig sø. Dæmningen er 55 m høj og 192 m bred og sikrer kunstvanding til 7.000 ha landbrugsland længere nede i Têt-dalen. Dæmningen bruges også som drikkevandsreservoir og sikring mod oversvømmelser men ikke til el-produktion.

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Sparkær Sogn

Sparkær Sogn, indtil   og indtil 1950 , er et sogn i Viborg Domprovsti (Viborg Stift). Det hed oprindeligt Borris Sogn, men skiftede i 1950 navn til Nørre Borris Sogn, så det ikke kunne forveksles med Sønder Borris Sogn ved Skjern. 1. februar 2007 skiftede sognet navn til Sparkær Sogn, fordi stationsbyen Sparkær er sognets hovedby.

I 1800-tallet var Kvols Sogn og Borris Sogn annekser til Tårup Sogn. Alle 3 sogne hørte til Fjends Herred i Viborg Amt. Tårup-Kvols-Borris Sognekommune, fra 1950 Tårup-Kvols-Nørre Borris Sognekommune, blev ved kommunalreformen i 1970 delt, så Nørre Borris kom til Fjends Kommune og de to andre til Viborg Kommune. Ved strukturreformen i 2007 indgik Fjends Kommune i Viborg Kommune, så de 3 sogne blev genforenet.

I Sparkær Sogn ligger Sparkær Kirke, der afløste den gamle Borris Kirke i 1905.

I sognet findes følgende autoriserede stednavne:
 Bakkely (bebyggelse)
 Banevang (bebyggelse)
 Lille Tårup (bebyggelse, ejerlav)
 Riskær (bebyggelse)
 Sparkær (bebyggelse, ejerlav), tidligere stationsby.
 Økær (bebyggelse)

Noter

Eksterne kilder/henvisninger 
 
 

Sogne i Viborg Kommune
Sogne i Viborg Stift
Sogne i Fjends Herred
Torreilles

Torreilles (på Catalansk: Torrelles de la Salanca) er en by og kommune i departementet Pyrénées-Orientales i Sydfrankrig. Torreilles er en gammel landbrugsby, hvor man traditionelt har dyrket grøntsager og vin. Siden 1970'erne har turisme også været en væsentlig indtægtskilde på grund af kommunens 4 km lange sandstrand.

Geografi 
Torreilles ligger i Roussillon i det område, som kaldes la Salanque. Kommunen afgrænses mod nord af floden Agly og mod øst af Middelhavet. Den lille flod Bourdigou løber også gennem kommunen. Den gamle by ligger 2-3 km inde i landet, mens den nyere bebyggelse Torreilles-Plage ligger tæt på stranden. Klitlandskabet ved stranden er, som et af få steder i Languedoc-Roussillon, velbevaret og fredet siden 1982.

Mod nord ligger Saint-Laurent-de-la-Salanque (3 km), mod syd Villelongue-de-la-Salanque (4 km) og Sainte-Marie (4 km). Nærmeste større by er mod sydvest Perpignan (12 km).

Historie 
Torreilles nævnes første gang i det 11. århundrede. I 1070 tilhørte byen klosteret Saint-Michel de Cuxa. Nogle årtier senere var byen overgået til den indflydelsesrige Vernet-familie. I 1273 overtog den aragonske konge Jakob I byen.

Den nuværende kirke Saint-Julien-et-Sainte-Basilisse blev indviet i 1912 som erstatning for den gamle kirke på samme sted.

Under den tyske besættelse blev der i 1942-43 bygget 4 bunkere på stranden, som skulle forhindre en allieret landgang. Resterne kan stadig ses.

I begyndelsen af det 20. århundrede lå der nogle få fiskerhytter på stranden ved floden Bourdigous udmunding. I de kommende år blev stedet, som også blev kaldt Bourdigou, populært blandt folk med få midler, der ønskede at bo tæt på stranden. En lille by af simple hytter voksede frem på stranden. Under 2. verdenskrig blev den ryddet af tyskerne, men efter krigen voksede den op igen. I starten af 1970'erne var der omkring 450 hytter og op til 5.000 mennesker om sommeren. Bebyggelsen var en torn i øjet på myndighederne, der i 1976 under store protester påbegyndte en nedrivning af byen, som de erklærede var opført uden tilladelse. Først i 1983 blev de sidste hytter fjernet under politibeskyttelse.

I 60'erne startede den franske regering et stort program, Racine, til udbygning af badebyer langs Languedoc-Roussillons kyst. Her blev Torreilles udlagt som et grønt område tæt på den nye badeby i Port Barcarès. Først i 70'erne blev stranden for alvor brugt af turister, især naturister. Bebyggelsen Torreilles-Plage, som herefter voksede op, ligger trukket tilbage fra stranden.

I 2011 åbnede et stort solcelleanlæg på 12 MW i kommunen.

Demografi

Udvikling i folketal

Kilder

Eksterne henvisninger 

 Jean Tosti  

Byer i Pyrénées-Orientales
Marija Kutjina

Marija Aleksandrovna Kutjina indtil 2017 med familienavnet Lasitskene  ( ; født 14. januar 1993 i Prokhladnyj, Kabardino-Balkarien, Rusland) er en russisk atlet, der har specialiseret sig i højdespring.

Kutjina vandt sin første internationale medalje ved Ungdoms-VM 2009, hvor hun satte en personlig rekord på 1,85 og blev sølvmedaljør efter Italiens Alessia Trost. Samme år var også sølvmedaljør European Youth Olympic Festival og Gymnasiaden. Ved de Ungdomsolympiske lege 2010, vandt Kutjina en guld medalje i pigernes højdespring med et spring på 1,86, foran Alessia Trost.

Kutjina startede sin 2011-sæson med at vinde over Jelena Slesarenko, som hun besejrede med en indendørs-PR på 1,90 . Senere samme vinter sprang hun i Trinec den 26. januar 1,97, hvilket var en forbedring af junior verdensrekorden, som Desislava Aleksandrova havde holdt siden 1994.

Eksterne henvisninger 

 

Højdespringere fra Rusland
Atleter ved sommer-OL 2020 
Olympiske mestre fra Rusland 
Medaljevindere ved sommer-OL 2020
Æbleskimmel

En æbleskimmel er en hest eller pony, der har en skimlet farve, som kan være i forskellige nuancer med cirkelmønstre i pelsen. Farven forsvinder tit med alderen. 

Udtrykket æbleskimmel kommer af at man tidligere syntes at mønstret ligner æbler. 
Farven vil i hestens pas og sommetider i stamtavlen stå som skimmel, da farven ofte forsvinder med tiden. 

Æbleskimmel er tit en overgang fra føllets farve (ofte brun eller sort) til skimmel.
I 1897 Begyndte Edward Woodshut at fremavle denne farve. Det førte til meget indavl og Edward Woodshuts' hestes gener er udryddet.

Se også  
 Skimmel (hest)

Eksterne henvisninger 
 "Æble-skimmel" hos Ordnet.dk 

Note

Heste
Center for Dykning

Center for Dykning (DYC), tidligere benævnt Søværnets Dykkerskole og Søværnets Dykkerkursus, er et af flere kompetencecentre under Søværnets Skole. Centret har hjemme på Marinestation København i København, hvor også Søværnets Officersskole og Center for Teknik har hjemme.

DYC uddanner erhvervsdykkere, der fungerer som skibs- og minedykkere i søværnet, og erhvervsdykkere til bl.a. Københavns Brandvæsens pionertjeneste.

Eksterne henvisninger 
Forsvaret.dk: DYC

Søværnet
Militære uddannelsesinstitutioner
Indre By (København)
Briseis Flak

Briseis Flak er en landløs sandgrund i Kattegat 20 sømil nord for Sjællands Odde; den er en fortsættelse af en smal ryg, på hvilken ligger Schultz’s Grund og Hastens Grund. Dybden på flakket er 7½ til 9½ m, men med stenpuller på 4½ til 5 m vand. Flakket udgør sammen med Schultz’s Grund og Hastens Grund sydvest herfor et 20.710 ha beskyttet stenrevs habitat-område, under Natura 2000.

Kilder 
 
 Område 204  Naturstyrelsen

Øer i Kattegat
Rev i Danmark
Fredede arealer i Danmark
Faryab (provins)

Faryab-provinsen er en af Afghanistans 34 provinser. Den ligger i den nordlige del af landet. Administrationscenteret er Meymaneh.

Faryab-provinsen er, som de fleste provinserne i Nord-Afghanistan, ikke domineret af stammefolket pashtunerne, men derimod af usbekere (53,5 %) og tajikere (27 %). Men der findes lommer beboet af pashtunere (i alt 13 %), hovedsagelig koncentreret i det urolige nælte nord og nordvest for Meymaneh.

Referencer 

Afghanistans provinser
Schweppenhäuser/Thomsen

Schweppenhäuser/Thomsen (forkortet SCHWTH) er en dansk elektronisk musikduo, som udgøres af Jakob Schweppenhäuser og Emil Thomsen og er baseret i Aarhus. 
Deres musik rummer både elementer af elektronika og kompositionsmusik. En stor del af deres produktion er knyttet til samarbejdet med digteren Morten Søndergaard, med hvem de har udgivet albummet Hjertets abe sparker sig fri (Geiger Records 2007) samt 30 minutters-værket Superpositionsprincippet (på kompilationen audioPoesi, Geiger Records/X-art 2006). Førstnævnte er bl.a. blevet kaldt "noget af den mest intelligente digital-arkitektur, der er hørt i dette årti" (Arko Højholt, Citadel) og blev belønnet med DR P2's Lyt til Nyt-pris 2008. I 2017 præsenterede Schweppenhäuser/Thomsen & Morten Søndergaard et nyt værk, SPEOS, ved to kvadrofoniske koncerter på hhv. Radar i Aarhus og Jazzhouse i København. 

Både Jakob Schweppenhäuser og Emil Thomsen er samtidig medlemmer af orkesteret Marybell Katastrophy, som Morten Søndergaard har skrevet flere sangtekster til.

Referencer 

Musikgrupper fra Danmark
Musikgrupper fra 2007
VM i nordisk skiløb 2007

Verdensmesterskaberne i nordisk skiløb 2007 blev arrangeret af FIS og afviklet i Sapporo i Japan i perioden 22. februar – 4. marts 2007. Sapporo var for anden gang vært ved et VM; første gang var ved OL i 1972, der også talte som VM. Den japanske skisportsby blev tildelt værtskabet ved FIS-kongressen i Portorož, Slovenien, den 6. juni 2002. Det var blot tredje gang, at et VM blev afholdt uden for Europa (bortset fra vinter-OL), og det var første gang, stævnet blev afholdt i Asien.

Medaljevindere

Langrend

Mænd

Kvinder

Nordisk kombination

Skihop

Mænd

Medaljetabel

Kilder / eksterne henvisninger 

 FIS Nordic World Ski Championships 2007, langrend    
 FIS Nordic World Ski Championships 2007, nordisk kombineret    
 FIS Nordic World Ski Championships 2007, skihop   

Sport i 2007
Skiturneringer
Sport i Japan
Sapporo
Ghazni (provins)

Ghazni-provinsen er en af Afghanistans 34 provinser . Den ligger den østlige del af landet. Administrationscentret er i byen Ghazni.

Ghazni er opdelt i 16 distrikter (administrationscentrene står i parentes).

 Nawur (Du Abi) 100 % Hazara
 Ajiristsan (Sangar) 97 % Pashtuner 3 % Hazara
 Malistan (Malistan) 100 % Hazara
 Jaghuri (Sange Masha) 100 % Hazara
 Gelan (Gilan) 100 % Pashtoer
 Nawa (Nawa) 100 Pashtoer
 Muqur (Moqor) 99 % Pashtuner 1 % Hazara og Tajik
 Qarabagh (Qarabagh) 55 % Pashtuner 45 % Hazara
 Ab Band (Haji Khel) 100 % Pashtuner
 Giro (Pana) 100 % Pashtuner
 Jaghatu 73 % Hazara 27 % Pashtuner
 Bahrami Shahid (Jaghatuy Ghazni)
 Ghazni 50 % Tajik, 25 % Pashtuner, 20 % Hazara, og 5 % hinduer
 Zana Khan (Dado) 100 % Pashtuner
 Dih Yak (Ramak) 89 % Hazara 11 % Pashtuner
 Andar (Miray) 100 % Pashtuner 

Malistan, Jaghuri, Nawur er dele af Qarabagh, Dih Yak og Jaghatu er del af Hazara-området kendt som Hazarajat.

De etniske grupper i provinsen er hovedsagelig Pashtuner, men hazarere og tadsjiker og hinduer bor også i området. Under Taliban-regimet flygtede mange fra landet, men med den nuværende administration er de kommet tilbage til byen Ghazni.

16. november 2003 blev Bettina Goislard, en arbejder fra FN's Flygtningehøjkommissariat (UNHCR), dræbt i Ghazni by i en tydelig mærket UNHCR-bil. UNHCR trak sig ud af provinsen pga. dårlig sikkerhed og er ikke vendt tilbage. Provinsen har siden 6. oktober 2008 været på UNHCRs liste over utrygge steder i Afghanistan.

Eksterne kildere og henvisninger 

 United Nations Assistance Mission in Afghanistan (UNAMA)
 UNHCR: Afghanistan Security Update, okt. 2008

Afghanistans provinser
Prügelknaben

Prügelknaben var et dansk punkband, der bl.a. spillede på de tidlige danske punkscener Rockmaskinen og Saltlageret. Bandet ser ud til, at have været mest aktivt i 1979-1980.

Prügelknaben spillede bl.a. til den legendariske punkfestival Concert of the Moment i Saltlageret den 9. november 1979, og medvirker på det efterfølgende udsendte live-album fra 1980 med numrene "Quickstep" og "Polution". Prügelknaben debuterede i Christianshavns Beboerhus den 31. marts 1979, hvor de spillede sammen med Sods og Elektrochok. Koncerten blev anmeldt af Peter Peter i punkfanzinet Iklipsx nr. 1, maj 1979.

Bandet udsendte i 1980 musik casetten (MC) "Live in studio" på punk/new wave-labelet Irmgardz, og medvirker på den retrospektive punk-opsamligsplade "Bloodstains Across Denmark" fra 1997 bl.a. med numrene "Lenin Zombies" og "Sick".

Bandmedlemmerne i Prügelknaben var Zadis Viola (vokal, guitar), HB Comus (guitar, vokal), Freder, aka Zara Zax (bas, vokal) og Charly, aka Ziggy the Zilly (trommer).

Bandet skiftede i 1980 navn til Jugendknaben, da bassisten gik ud og sangeren Axel Mohr kom ind, hvorpå Zadis koncentrerede sig om guitaren. HB Comus overtog bassen.

Efter en pause gendannedes bandet som Tanzknaben i 1982. Da bandet samme år atter engang gik i opløsning, fortsatte Zadis med diverse soloprojekter i eget navn og bandnavnene La Violenza og Box de Viola. 

31. marts 2019 (på 40 årsdagen for debuten i 1979) udgav Prügelknaben LPen "Prygl på vinyl" med optagelser fra perioden 1979-1986. Pladen er presset på Nordsø Records, København på 180 gram vinyl og coveret er i gatefold-format med otte sider booklet. Peter Peter har masteret musikken og Katrine Høyberg har lavet artwork. Pladen er presset i 500 eksemplarer, heraf de første 40 eksemplarer i special release edition i grøn vinyl med sort/hvid splatter (udsolgt). De næste 60 kom i special Record Store Day edition i grøn vinyl. Og de sidste 400 i sort vinyl.

Axel Mohr døde i 2003, og Zadis Viola i 2019 tre uger efter udgivelsen af pladen.

Diskografi 
 Concert of the Moment – compilation, 3LP (Irmgardz – Irmg 002) 1980
 Concert of the Moment – MC x 2 (Irmgardz – IRMG K502) 1980
 Live in studio, MC (Irmgardz – Irmgk 501) 1980
 Bloodstains Across Denmark – compilation, 12" LP 1997
Prygl på vinyl - LP, Mädchen Schallplatten 001, 2019.

Eksterne kilder/henvisninger 
 Blog med foto og musik af Prügelknaben
 Fanzinet Iklipsx Nr. 1 maj 1979 – Peter Peter's (fra Sods) positive anmeldelse af Prügelknaben's koncert i Christianshavn's Beboerhus – Download link (PDF 4.6Mb)
 Generelle punkkoncerter 1979, heriblandt Prügelknaben's koncert den 5. maj 1979
 Danske punk-udgivelser år for år, heriblandt Prügelknaben
 Track-oversigt til "Bloodstains Across Denmark" LP'en

Punkgrupper fra Danmark
Musikgrupper fra 1979
Tegnestift

En tegnestift er en kort nål med et rundt, fladt eller formet hoved, der anvendes til at fastgøre papir eller mindre objekter til typisk en opslagstavle af kork eller andet halv-blødt materiale eller på en tegneplade af træ.

Kontorartikler
Fastgøringsemner
Gelsenwasser

Gelsenwasser AG er en af Tysklands største vandforsyningsvirksomheder. Foruden aktiviteterne inden for vandforsyning engagerer Gelsenwasser sig inden for spildevand og energi.

Virksomhedsprofil 
Virksomheden, der blev grundlagt i 1887 tilhørte E.ON-koncernen, indtil Stadtwerke Dortmund og Stadtwerke Bochum i 2003 overtog deres andele.

Virksomhedsudvikling 

Kilde

Referencer

Eksterne henvisninger 
 Officiel hjemmeside

Energivirksomheder fra Tyskland
Vandforsyning
Etableret i 1887
Forsyningsvirksomheder
Celje slot

Celje slot eller Celje øvre slot, også gamle slot (slovensk Celjski grad, Celjski zgornji grad eller Stari grad) er et slot i Celje, Slovenien beliggende ved bredden af Savinja. Bygningen blev påbegyndt i 1322, men slottet har siden den gang gennemgået omfattende ændringer og siden 1700-tallet er det i praksis en stor ruin. Slottet er en af de største fæstningsværker og slotte på slovensk territorium. I en lang periode var det sæde for hertugen af Celje.

Celje slot er i dag under restaurering, og der er en restaurant tilknyttet stedet.

Eksterne henvisninger 

 Lokal slovensk hjemmeside om Celje slot 

Sloveniens historie
Slotte i Slovenien
Nujabes

Jun Seba ( 瀬叶淳 Seba jun) , (født 7. februar 1974, død 26. februar 2010) var en japansk hip-hop producent og DJ, der har indspillet under navnet Nujabes (ny-Jah-BES), den omvendte stavemåde af hans navn efter japansk rækkefølge. Nujabes var også ejer af Shibuya butikkerne, T Records og Guinness Records og grundlægger af det uafhængige pladeselskab Hydeout Productions.

Den 26. februar 2010 døde Seba i et trafikuheld. Han blev 36 år gammel.

Diskografi 
Hydeout Productions 1st Collection (2003)
Metaphorical Music (2003)
Modal Soul (2005)
Hydeout Productions 2nd Collection (2007)

Musikere fra Japan
Dj's fra Japan
Adolph Tobias Herbst

Adolph Tobias Herbst (født 17. marts 1746 i København, død 20. august 1825 sammesteds) var en dansk søofficer, far til Michael Johan Christian Herbst.

Han var søn af schoutbynacht Michael Johan Herbst, blev sekondløjtnant i Marinen 1763, premierløjtnant 1769, kaptajnløjtnant 1776, kaptajn 1781, kommandørkaptajn 1796, kommandør 1801, kontreadmiral 1809 og viceadmiral 1825.

Som premierløjtnant var han 1771 næstkommanderende med fregatten Falster på togt til Middelhavet. Skibet blev overfaldet af en orkan ved Rokol i Atlanterhavet, måtte kappe alle 3 master og indkom som vrag til Norge og med tab af 33 mand; da chefen, kaptajn Bording, måtte gå i land som syg, blev det Herbst, der sørgede for at få fregatten i stand igen; i juni måned førte han den derefter tilbage til København. Samme år ansattes han som chef for kongebåden Svanen og overførte med denne under særdeles besværlige forhold en betydelig pengesum til Norge.

1775 blev han chef for skonnerten Støren på togt mod smuglere i vore farvande. 1779 og ligeledes de nærmest følgende år førte han det armerede koffardiskib St. Jan til Middelhavet og Vestindien. Under en konvojering blev han 1782 ud for Cádiz opbragt af 2 spanske fregatter og først efter lang parlamenteren i Cádiz atter frigivet. For hans forhold ved denne lejlighed bevidnede kongen ham sin tilfredshed og udnævnte ham til generaladjudant.

Efter en del kommandoer med vagtskibe og andre fregatter i årene 1787-93 blev han året efter linjeskibschef og fortsatte uafbrudt denne virksomhed til året 1804, desuden deltog han i adskillige kommissionssager. Herbst var således en af den tids mest benyttede og betroede søofficerer. 1791 blev han medlem af Konstruktionskommissionen, 1794 chef for Opmudringsvæsenet og 1804 divisionschef.

1805 førte han en øvelseseskadre, og 1808 beordredes han på en tjenesterejse til Rusland, på hvis flåde han skulle gøre tjeneste mod englænderne. Da den russiske flåde imidlertid flygtede op i skærgårdene og holdt sig der, rejste Herbst atter hjem efter at have modtaget et anerkendelsestegn for sin virksomhed og ansattes 1809 som chef for det såkaldte Prøvesteen, tre grundsatte raserede linjeskibe, med en del stykpramme og kanonbåde underlagt. Efter sin afgang herfra ved udgangen af året overtog han atter tjenesten som divisionschef.

Herbst blev 1770 gift med Anne (Anette) Magdalene Rasch, datter af justitsråd Rasch. 1815 blev han Ridder af Dannebrog, 1817 Dannebrogsmand, 1820 optoges han i den danske adelstand og 1824 blev han Kommandør af Dannebrog. Han endte sit virksomme liv 20. august 1825. Han er begravet på Holmens Kirkegård. Der findes et portræt af Herbst malet af C.A. Lorentzen i familieeje.

Kilder 
 
 Frederik Thaarup, Fædrenelandsk Nekrolog 1821-26, s. 372 ff.

Eksterne henvisninger 
 

Adolph Tobias
Admiraler fra Danmark
Kommandører af 1. grad af Dannebrog
Personer fra København
Danskere i 1700-tallet
Danskere i 1800-tallet
Personer i Englandskrigene fra Danmark-Norge
Artikler fra 1. udgave af Dansk biografisk leksikon